
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E


               TRGOVAČKI SUD U OSIJEKU, po sucu Kati Gojtan, kao sucu pojedincu, u stečajnom predmetu dužnika HILUM WC j.d.o.o. za trgovinu i usluge, Gradište, Kralja Zvonimira 64, OIB: 37771693680, povodom zahtjeva Financijske agencije, Regionalni centar Osijek, Podružnica Osijek, za provedbu skraćenog stečajnog postupka nad dužnikom, dana 17. svibnja 2017.  

 
r i j e š i o    j e

                                                 
	I  Obustavlja se skraćeni stečajni postupak nad dužnikom HILUM WC j.d.o.o. za trgovinu i usluge, Gradište, Kralja Zvonimira 64, OIB: 37771693680. 

	II  Postupak će se nastaviti prema općim odredbama Stečajnog zakona.


Obrazloženje


            Dana 23. ožujka 2017.g. Financijska agencija, Regionalni centar Osijek, Podružnica Osijek je podnijela zahtjev ovome sudu za provedbu skraćenog stečajnog postupka nad dužnikom. 

Dana 6. travnja 2017. objavljen je oglas na mrežnoj stranici e-Oglasna ploča sudova pod posl. brojem St-429/17-3, sukladno čl. 430. Stečajnog zakona ( NN-71/15 ) kojim je pozvan direktor dužnika, da u roku od 15 dana od dana objave oglasa dostavi javnobilježnički ovjerovljeni prokazni popis imovine i obvezu na propisanom obrascu, te su ujedno pozvani i vjerovnici dužnika, da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom zakonskih posljedica iz čl. 431. Stečajnog zakona. 

Vjerovnik Republika Hrvatska, Ministarstvo financija, Porezna uprava, Područni ured Slavonija i Baranja, Vukovar, koju zastupa ŽDO u Vukovaru, je podneskom od 10. travnja 2017.g. predložila otvaranje stečajnog postupka nad dužnikom HILUM WC j.d.o.o. Gradište i uz navedeni podnesak dostavila dokumentaciju iz koje proizlazi tražbina vjerovnika RH.

Obzirom je vjerovnik RH podnijela prijedlog za otvaranje stečajnog postupka nad dužnikom, to nisu ispunjene pretpostavke za istodobno otvaranje i zaključenje skraćenog stečajnog postupka, u smislu odredbe čl. 431. Stečajnog zakona, te je sud u skladu s odredbom čl. 433. Stečajnog zakona obustavio skraćeni stečajni postupak nad dužnikom i odlučio kao u izreci rješenja pod t. I, time što će se postupak nastaviti prema općim odredbama Stečajnog zakona t. II izreke rješenja. 


U Osijeku 17. svibnja 2017.  


SUDAC:
Kata Gojtan
Zapisničar: Sanda Gučić


UPUTA O PRAVNOM LIJEKU:
Protiv ovog rješenja može se izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj 
1. Dužnik
1. ŽDO Vukovar – za vjerovnika RH
1. e-Oglasna ploča
1. Riješeno 
1. Nakon pravomoćnosti – u redovni stečajni postupak
1. kal. 17.6.

